**Referat fra det årlige fællesmøde om uddannelsen i Klinisk Mikrobiologi.**

##### Tirsdag den 5. april 2022 kl. 12.30-15.30Odense Universitetshospital

###### Lokale - John Erich Erichsen (JEE)J. B. Winsløws Vej 21 stueetagen, 5000 Odense C

**Deltagere:**
Lise Tornvig Erikstrup (AUH, formand DSKMs uddannelsesudvalg (UUV)), Thomas Greve (AUH, UUV, DSKMs bestyrelse), Barbara Juliane Holzknecht (HEH, PKL Øst, UUV), Thomas Sydenham (OUH, DSKM formand), Marianne Kragh Thomsen (PKL Nord, UAO AUH, UUV), Cecilie Hviid Christensen (AUH, medlem af UUV), Kristina Melbardis (Hvidovre, Medlem af UUV), (Jette Bangsborg (HEH, UAO), Helle Brander Eriksen (HEH, UKYL), Anne Gedebjerg (AUH, HU-læge, UKYL), Kasper Klein (OUH, UKYL, Inspektor, UUV), Henrik Calum (Hvidovre, UAO), Alex Yde Nielsen (RH, UAO), Anne Brun Hesselvig (RH, UKYL), Hanne Marie Holt (UAO, OUH), Anette Holm (ledende overlæge, OUH), Ina Sleimann (Slagelse, UAO), Anne-Line Engsbro (Hvidovre, UKYL), Sofie Skovmand (OUH, HU-læge, UUV)

1. **Velkomst**

Formand for Uddannelsesudvalget Lise Tornvig Erikstrup (LTE) bød velkommen og der var en navnerunde hvor alle præsenterede sig med funktion og ansættelsessted.

1. **Godkendelse af dagsorden.**

Dagsordenen godkendes

1. **Valg af referent.**

Marianne Kragh Thomsen meldte sig som referent. Det blev aftalt at alle afdelinger bidrager med at sende et skriv til referatet vedrørende uddannelsen i egen afdeling til LTE.

1. **Godkendelse af referat fra sidste møde den 8. april 2021**

Godkendt uden anmærkninger.

1. **Nyt fra formanden for uddannelsesudvalget**

Kompetencevurderingsredskaber
LTE informerede om, at der blev holdt oplæg til årsmødet, hvor resultaterne fra UVV's SurveyXact spørgeskemaundersøgelse blev præsenteret. Spørgeskemaet blev udsendt til alle uddannelseslæger i sommeren 2021 mhp. på at evaluere brugen og effekten af vores kompetencevurderingsredskaber. Resultaterne viser at der helt overordnet er stor tilfredshed med kompetencevurdering og vores kompetencevurderingsredskaber, men der vurd6. eres at være behov for en mindre revision med fokus på skalaen og læringsmål. Der er nedsat en arbejdsgruppe bestående af LTE., Thomas Greve, Barbara Holzknecht, Sofie Skovmand Rasmussen, Cecilie Hviid Christensen. To ekstra medlemmer efterlyses, gerne fra Videreuddannelsesregion Øst. Der er næste møde i arbejdsgruppen den 15/6 i Odense fra kl. 10-14.

Det vendes at det kunne være interessant at lave et spørgeskema til alle der kompetencevurderer – dvs. også speciallæger.
Specialespecifikke kurser i 2021

Der blev i 2021 afholdt kursus i molekylærbiologi og bioinformatik. Begge kurser forløb planmæssigt. En stor tak til alle delkursusledere, hvoraf tre var var nye delkursusledere. Det er et stort arbejde at være delkursusleder og det kan være svært for hovedkursusleder at finde nye delkursusledere, så det kræver opbakning fra de respektive afdelingsledelser i form af tid til forberedelse for delkursusledere. Det er vigtigt at arbejdet med de specialespecifikke kurser prioriteres og løftes.

Specialespecifikke kurser i 2022
Kursus epidemiologi i januar 2022 blev konverteret til et virtuelt kursus. Der er planlagt kursus i klinisk virologi og serologi til september.

Rekruttering
Der er to ubesatte HU-stillinger i Øst + Syd. Den ene stilling genopslås til besættelse per 1. september 2022. Det er en bekymring med for få ansøgere. Det er vigtigt at være opmærksom på rekruttering i afdelingerne. Det er i det hele taget vigtigt, at vi promoverer vores speciale når muligt – fx ved stud.med. prægraduat undervisning, specialernes dag eller lignende. Derudover er det vigtigt at invitere interesserede læger til at besøge KMA'er og se hvordan vi arbejder.

**6. Runde fra alle KMA'er**
Emner i dagsordenen: Hvad rører sig? Gode erfaringer/idéer, der kunne deles? Problemstillinger, der evt. kunne tages op og løses nationalt? Fokus på uddannelse under COVID-19. Karriere vejledning.

**Alle videreuddannelsesregioner**Her skal nævnes det nationale samarbejde styret af Marianne Kragh Thomsen og Alex Yde Nielsen omkring månedlige E-mail baserede virologi cases for HU-læger og andre interesserede med opfølgende Teams-møde på 45 minutter. Der startes med 2. års kursisterne (nærmere bestemt på RH og AUH) før sommeren. Hvis succesfuldt kunne man udvide platformen til andre emner såsom hygiejne, parasitologi, mykologi m.m.

**Videreuddannelsesregion Øst:**

Barbara: Kursusrække af stammekursus. Opfølgning herpå.

Desværre kun 2 gode ansøgere til 3 HU-stillinger, den 3. stilling genopslås til besættelse fra sept. -> en øjenåbner for alle -> fokus på karrierevejledning – betydningen heraf! Problem at man opfordrer til at ”alle” skal lave ph.d. før HU.

**KMA Herlev**

* Der er gjort flere tiltag, for at uddannelseslægerne har mindre travlt og det har givet større tilfredshed.
	+ Der er skåret ned på antallet af telefoner fra 4 til 3 telefoner.
	+ Der ringes færre prøvesvar ud til de kliniske afdelinger
* Supervision: Speciallæge er med til bloddyrkningskonference og laboratorierunder. Der er bagvagts-telefon i dagtiden.
* Kompetencevurdering: Fungerer godt, tavle viser hvor mange uddannelseslægerne har gennemført. Det tages op på morgenmøde, der afholdes hver morgen kl 8.45, om nogen skal kompetencevurderes i løbet af dagen.
* Undervisning: Har i store træk kunnet gennemføres. Uddannelseslægerne synes der er meget forberedelse, så speciallæger afholder en del af undervisningen.
* Fokuseret ophold i afdelingen: Stor interesse for dette, typisk 1-2 dage.
* Inspektorbesøg efteråret /evt. forår 2023
	+ Der arbejdes på at hygiejne er mere integreret i dagligdagen, fx at uddannelseslæger er med, når hygiejnesygeplejersker besøger afdelinger, med til hygiejne-team møder.
	+ Virologi/PCR/serologi-fokus: Der forsøges at gennemgå en case hver dag til middagskonferencen, men fungerer ikke optimalt, bliver tit glemt. På 3. laboratorierunde gås forbi PCR og serologi-laboratorierne.
* Møde for vejledere: Afholdes ca. 3 gange årligt og indeholde både generelle diskussioner og gennemgang af uddannelsesforløb.
* Karrierevejledning.

Der arbejdes på at komme i gang med at lave formaliseret karrierevejledning til alle uddannelseslæger mhp. specialevalg / subspecialisering. Tager udgangspunkt i ”Karriereværket” fra Yngre Læger, men tilrettet med egne ideer. Vi fik oplægsholder + penge fra Yngre Læger til kursus (2 timer) med efterfølgende spisning.

**KMA Hvidovre**:

God søgning til introduktionsstillinger. Det rygtes at det er en god afd. og derfor også mange besøgende, hvilket godt kan være en belastning for YL. Generelt en travl afdeling med til tider mange tlf.-opkald. To vagttelefoner. Bagvagt tilgængelig i dagstid.

Ingen bagvagt når afdelingslæger har vagt. Der italesat et ønske om formaliseret BV-funktion. En overlæge går med til BD-konf. og vævsprøver, hvilket sikrer supervision af yngre læger. For I-læger, 1. og 2. års HU-læger er det skemalagt, hvornår de skal gå med til eksterne konferencer.

Der er en åben dørs-politik i afdelingen.
**Undervisning:** Afdelingen sikrer undervisning i store/vigtige emner (rotation over 1 år?) såsom fx allergi med underviser fra Gentofte, Svamp v. Jette B., CNS v. Chr. Ø. mm. Uddannelseslæger skal helst undgå fridage/afspadsering tirsdage og fredage fordi der er undervisning, der ligger der. Derudover er der Journal club ca. hver 3. måned.
**Kompetencevurdering** går fint. Afdelingen har ingen faste KV-dage, men der holdes dagligt tavlemøde kl. 8.30, hvor KV kan aftales med senior læge.

**Vejledermøder:** Afholdt senest for ½ år siden. Ved vejledermøder drøftes uddannelseslægernes uddannelse – hvordan det går.

**Rekruttering:** Afdelingen har godt styr på hvem der er kandidater til HU-læger, men det er en udfordring at infektionsmedicinerne på Hvidovre har været gode til at rekruttere ”talenter” (med f.eks. matematiske/statistisk kunnen) til deres speciale. Infektionsmedicinerne tilbyder en 15 mdr. I-stilling med forskningsdage løbende gn. stillingen (sammenlagt 3 mdr. forskning finansieret af afd.).

Svarkonferering findes ikke -> der er alene en OBS-liste, som lægerne tager sig af og vurderer om der skal ringes til rekvirenten.

**KMA Rigshospitalet:**

Generelt har vi haft problemer med rekrutteringen til hoveduddannelsen, som derfor bliver slået op på ny med ansættelse 1/9 2022. Vi har dog flere gange årligt besøg udefra af interesserede læger, der kommer og ser hvad vi laver...

Med en ny uddannelsesansvarlig overlæge skulle uddannelsen på KMA RH gerne blive set godt igennem i den kommende tid. Det er dog en afdeling præget af travlhed også i bagvagtslaget, hvor en del af overlægerne ikke sidder i fuldtidsstillinger. Det vi skal arbejde med i den kommende periode er:

1. Ændring af middagskonf. - > kun ½ time, som skal være 2-delt mellem bloddyrkningerne og andre emner, således at bloddyrkningerne ikke fylder urimeligt meget
2. Arbejdstilrettelæggelsen
	1. Forsøgsvis vil vi reducere funktionerne med ½, så de yngre får bedre tid til forskning, fordybelse og uddannelse
	2. Mere fokus på en virus og hygiejne funktion, hvor man skal præsentere cases på middagskonf.
	3. Differentieret vagtplanlægning, så man ikke laver det samme først i forløbet som sidst i forløbet
	4. Evt. vejlederaftalt ansøgning om projekt-fridage om muligt - vi må se om det kan gennemføres...
3. Fokus på de kliniske konferencer, så de uddannelsestagende kommer ud i huset (dog som føl primært) i stedet for at sidde bag skærmen hele tiden.
4. Samarbejdet mellem de kliniske vejledere skal formaliseres og struktureres fra bunden - herunder kunne emner som ensartning af vejledningen, kompetencevurderinger og karrierevejledning være muligheder... Må starte med et snarligt møde...
5. Den formaliserede undervisning i afdelingen er der også udvikling i:
	1. Journal Club bliver nogle gange glemt, men kører...
	2. Yngre læge undervisning fungerer ikke så godt. Mest fordi vi er så få læger tror jeg. Vi forsøger at få et samarbejde med KMA Hvidovre op at stå. Gerne med et årshjul. Der er et ønske fra KMA RH's yngre læger om at undervisningen ligger tidligt på dagen...
	3. Øvelsespræparater i malaria hver 3 måned. 10 styk. Altid udfordrerne selv for Jørgen K. Fungerer rimeligt. Kan måske udvides til bakteriologien også?
	4. Videndeling hver anden onsdag hvor en yngre læge fortæller om en case for bioanalytikerne.
	5. Vi har en teoretisk fredags quiz i støbeskeen, hvor vi hygger lidt mellem de yngre læger om fredagen.
	6. Der overvejes hvorledes der kan indføres DSKM E-læringen på en fornuftig måde...

**KMA Slagelse**

10 speciallæger (heraf 1 afd.-læge) + en ledende overlæge. Ingen uddannelseslæger det sidste år, men aktuelt 1 HU-læge fra 1. marts 2022. Ingen I-læger i en længere periode, men der forventes bedre rekruttering når afd. flytter til Køge i 2024. Afdelingen har i alt 6 matrikler, dvs. der kan godt kun være 2-3 speciallæger på KMA, men speciallægerne er altid tilgængelige for uddannelseslæger.

To indgående telefoner passes af speciallæger og HU-læge, der er travlt – også for speciallæger. Det er en god afdeling, der fungerer rigtig godt og med et godt socialt miljø.
Tilfredse uddannelseslæger. Gode inspektorrapporter

HU-læger går eksterne konferencer - primært på Slagelse sygehus, men efter ønske også andre steder.

Kompetencevurdering har ikke været prioriteret så højt tidligere, men der er fokus på forbedring her. Afdelingens speciallæger er gode til reflektere over, hvad de kan tilbyde deres uddannelseslæger, og da oftest kun en uddannelseslæge af gangen er det nemt at have fokus på den enkeltes uddannelse. Ofte fokus på infektionshygiejne fx audit og udbrudsopsporing.

**Odense KMA:**

Intet morgenmøde, men afgående vagt + speciallæge mødes om morgenen og tjekker BD’er i lab. BD’er besvares af speciallæge når de gennemgås. Der er kun én vagttelefon og der opleves generelt travlhed på telefonrådgivningen. Tilgående vagt ringer nye pos. BD’er uden at have indgående tlf.-opkald. Efter en weekendvagt sorterer BV i notater til middagskonferencen. En svarkonfererende læge besvarer udvalgte prøver og ringer prøver ud fra tlf.-listen. Bagvagten skal i dagtid være i afdelingen.
3 HU-læger har været på barsel i løbet af COVID-19, de lokale regionale kurser (der kræver tilstedeværelse af 2) har derfor været pauseret. Derudover er der aktuelt tre uddannelseslæger på nedsat tid/deltid. To samfundsmedicinere har været ansat i KMA. For nyligt også haft læge fra pædiatrisk afdeling i et fokuseret ophold.
**Rekruttering:** Der er aktuelt en ubesat HU-stilling i videreuddannelsesregion Syd.

**Inspektorbesøg:** Fokuspunkter fra inspektorbesøg har været svære at få fulgt op på: virologi, molekylærbiologi, serologi – pga. tidspres.

**3-timers møde:** Starter årlige 3-timers YL-møder op. Direktionen beslutter emner, men KMA har fået ½ dispensation fra direktionen til at man godt må tale om andre ting også.
**Netværksarbejde:** Paraklinisk UKYL-netværk mellem klinisk immunologi, klinisk genetik og klinisk biokemi. Mødes x 1 i kvartalet og viser hinanden rundt i de respektive laboratorier og lærer af hinanden.

**Aarhus KMA:**

Vi er aktuelt 11 uddannelseslæger: 7 HU-læger, hvoraf 2 er på barsel, 4 I-læger og 1 læge i uklassificeret stilling. Vi har ingen fast bagvagt i dagarbejdstid, men åben-dørs politik, hvor uddannelseslæger kan henvende sig til alle speciallæger.

**Kompetencevurderinger:** Vi har en kompetencevurderingstavle i vores konferencerum med oversigt over minimum antal kompetencevurderinger for de enkelte uddannelseslæger og afkrydsning for udførte. Dette skaber fokus og overblik. Derudover har vi en fast kompetencevurderingsdag i forbindelse med bloddyrkningskonferencen om torsdagen.

**Lommekort:** Vi har indført lamineret lommekort med tjekliste til brug ved kompetencevurdering samt feedback. Tjeklisten er opdelt i Før: Tidligere kompetencevurderings fokuspunkter, dagens fokuspunkt samt spilleregler for afbrydelse mv. Og Efter: Hvordan synes du selv det gik? Kunne noget være gjort anderledes? Feedback og læringsmål og Invers feedback.

**Månedens fokus/årshjul**: Vi har som et nyt uddannelsestiltag implementeret Månedens fokus/årshjul som skal sikre at alle introduktionslæger kommer i gennem almindelige/generelle emner i løbet af deres introduktionsstilling. Det fungerer således at vi hver måned har fokus på et emne: februar – virus, marts – prøvetagning, april – streptokokker, maj – svampe, juni – parasitter, september – resistenspåvisningsmetoder, oktober – resistente mikroorganismer, november – infektionshygiejne, december – Invers feedback.

**Mere laboratorieerfaring**: Laboratoriefunktionen er blevet opdelt i to separate funktioner: LAB1/Lab2. LAB1 funktionen varetages af HU-læger samt speciallæger og LAB2 funktionen varetages af Introlæger, HU-læger og speciallæger. Dette gør, at I-læger i langt højere grad involveres i laboratoriearbejde og klæder dem bedre på til weekend-arbejde.

**Vejledermøder:** Vi holder Vejledermøder hver 8. uge hvor vi drøfter alle uddannelseslæger. Først gennemgås alle I-læger, hvorefter HU-læger forlader mødet og så gennemgås alle HU-læger.

**Aalborg KMA, Sønderborg KMA, Vejle KMA, Esbjerg KMA:** Ingen repræsentanter til mødet

**7. Revision af lægelig videreuddannelse**:

Ved mødet udtrykkes bekymring vedrørende processen og helt overordnet en bekymring i forhold til hvilke konsekvenser den foreliggende revision af den lægelige videreuddannelse har for vores speciale. Da der nyligt er holdt oplæg til DSKM's årsmøde, hvor processen er gennemgået, kan LTE supplere med, at der den 1. april blev der afholdt et ekstraordinært møde i underarbejdsgruppe 2A, hvor repræsentanterne for de laboratoriemedicinske specialer i underarbejdsgruppe 2A havde indkaldt SST til et møde for at udtrykke deres bekymring vedrørende processen. Ved mødet blev det bl.a. efterspurgt at få uddybet de baggrundsnotater, der nyligt er publiceret af SST, men ikke er blevet udsendt til arbejdsgruppen. Derudover foreslog repræsentanterne for de laboratoriemedicinske specialer flere møder før endelig udarbejdelse af en rapport til arbejdsgruppe 2. Ud over det planlagte møde den 20/4 planlægges et ekstra møde formentlig i juni. Dvs. de oprindeligt 3 planlagte møder er blevet til 4 møder. Det medfører forsinkelse i processen i forhold til udfærdigelse af rapporten. Der bliver fra DSKM behov for koordinering af fremadrettet strategi for specialet.

**8. Dato for næste møde**

Næste møde tirsdag den **4/4-2023.**
Opbakning til at mødet holdes (alene) fysisk.